ZAPISNIK

7. sjednice Vijeća Mjesnog odbora Kupinečki Kraljevec II
održane 31. siječnja 2021.,
s početkom u 19,00 sati
Nazočni članovi Vijeća: Marijan Tatar, Ivan Milača, Ivan Maretić i Stjepan Tatar.  
Nenazočni:Srećko Ašperger.
Predsjedava Marijan Tatar, predsjednik Vijeća.

         Predsjednik konstatira da je nazočno 4 od ukupno 5 članova Vijeća, što znači da Vijeće može pravovovaljano odlučivati te otvara 7. sjednicu Vijeća. Predlaže da se prije utvrđivanja dnevnog reda usvoji zapisnik 6. sjednice.

         Bez rasprave, jednoglasno (4 “za”), Vijeće prihvaća tekst zapisnika 6. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li još prijedloga za dopunu dnevnog reda. Obzirom da nema dodatnih prijedloga, prijedlog dnevnog reda daje na usvajanje.
         Vijeće je jednoglasno (4 “za”) usvojilo 
dnevni red:
1. Prijedlog izvješća o radu Vijeća Mjesnog odbora Kupinečki Kraljevec II za 2021.

2. Prijedlog programa rada Vijeća Mjesnog odbora Kupinečki Kraljevec II za 2022.

3. Prijedlog financijskog plana Mjesnog odbora Kupinečki Kraljevec II za 2022.

4. Prijedlog plana malih komunalnih akcija Mjesnog odbora Kupinečki Kraljevec II za 2022

5. Prijedlog zaključka o prijedlogu asfaltiranja ulica iz sredstava asfalterskog programa Plana

     malih komunalnih akcija Mjesnog odbora Kupinečki Kraljevec II u 2022.

6. Obavijesti, pitanja i prijedlozi

Ad 1)   Prijedlog izvješća o radu Vijeća Mjesnog odbora Kupinečki Kraljevec II za 2021.
            Predsjednik Vijeća, Marijan Tatar konstatira da su članovi Vijeća u pisanom obliku primili Prijedlog te otvara raspravu.

Obzirom da se nitko nije javio za riječ, daje Prijedlog na usvajanje.
Vijeće jednoglasno (4 “za”) donosi

Izvješće o radu

Vijeća Mjesnog odbora Kupinečki Kraljevec II za 2021. 
Uvod

      Vijeće Mjesnog odbora Kupinečki Kraljevec II ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, uređivanje javnoprometnih površina i objekata, uređivanje igrališta i zelenih površina te izradi projektne dokumentacije za buduće akcije s posebnim naglaskom na problematiku izgradnje  odvodnje otpadnih voda.

      U 2021. Vijeće je radilo u dva mandatna razdoblja.

I. MANDATNO RAZDOBLJE 
       Prvi saziv Vijeća tijekom 2021. održao je 4 sjednice.

       Prisutnost članova Vijeća  sjednicama Vijeća bila je u prosjeku 4,75 od 5 članova Vijeća, odnosno 95 %. Ukupno je obrađeno 19 točaka dnevnog reda što prosječno iznosi 4,75 točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale 235 minuta što je prosječno 58,75 minuta po sjednici. 

       Vijeće Mjesnog odbora Kupinečki Kraljevec II ukupno je je donijelo  12 akata.

       Jednoglasno je donijelo 12 akata  ili 100 %.
Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec II (članak 21).

       Predsjednik Vijeća saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća   radi  na njihovom rješavanju.
       Obilazio je gradilišta na području Mjesnog odbora te kontrolirao izvode li se radovi  u skladu s troškovnicima.

       Surađuje s predsjednikom i Vijećem Gradske četvrti Brezovica. Sudjeluje u radu koordinacije predsjednika Vijeća Gradske četvrti s predsjednicima Vijeća Mjesnih odbora.  Informira građane o  svim pitanjima i problemima važnim za Mjesni odbor.
Izvješće o radu potpredsjednika Vijeća 
       Dužnosti potpredsjednika Vijeća definirane su Poslovnikom Vijeća Mjesnog odbora Kupinečki Kraljevec II (članak 22).

       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.
Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec II (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.

Tabelarni pregled

Sjednice Vijeća

	     Opis obilježja
	

	 Broj održanih sjednica
	4

	 Prosječni broj članova Vijeća ( po sjednici)
	4,75/5

	 Prosječno trajanje sjednica (minuta)
	58,75

	 Broj točaka dnevnog reda (ukupno)
	19

	 Broj donijetih akata
	12


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	42
	5
	0
	100

	43
	5
	0
	100

	44
	5
	0
	100

	45
	4
	1
	80


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	5

	Prostori mjesne samouprave
	1

	Regulacija prometa
	1

	Javni gradski prijevoz
	1

	Funkcioniranje Vijeća
	3

	Ostalo
	1


II. MANDATNO RAZDOBLJE
Sjednice Vijeća
       Drugi saziv Vijeća tijekom 2021. održao je 6 sjednica.

       Prisutnost članova Vijeća  sjednicama Vijeća bila je u prosjeku 4,5 od 5 članova Vijeća, odnosno 90 %. Ukupno su obrađene 32 točke dnevnog reda što prosječno iznosi 5,33 točaka po sjednici. Svi dnevni redovi usvojeni su jednoglasno. Sjednice Vijeća ukupno su trajale 370 minuta što je prosječno 61,66 minuta po sjednici. 

       Vijeće Mjesnog odbora Kupinečki Kraljevec II. ukupno  je donijelo  18 akata.

       Jednoglasno je donijelo 18 akata  ili 100 %.
Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec II (članak 21).

       Predsjednik  saziva sjednice Vijeća. Redovito obilazi područje Mjesnog odbora. Evidentira probleme te s članovima Vijeća radi  na njihovom rješavanju.
       Obilazio je gradilišta na području Mjesnog odbora te kontrolirala izvode li se radovi  u skladu s troškovnicima.

       Surađuje s predsjednicom i Vijećem Gradske četvrti Brezovica. Sudjeluje u radu koordinacije predsjednice Vijeća Gradske četvrti s predsjednicima vijeća mjesnih odbora.  Informira građane o  svim pitanjima i problemima važnim za Mjesni odbor.
Izvješće o radu potpredsjednika Vijeća 
       Dužnosti potpredsjednika Vijeća definirane su Poslovnikom Vijeća Mjesnog odbora Kupinečki Kraljevec II (članak 22).

       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor. 
Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec II (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja, te sudjelovali u izlascima na teren i rješavanju problema građana.

Tabelarni pregled

Sjednice Vijeća

	     Opis obilježja
	

	 Broj održanih sjednica
	6

	 Prosječni broj članova Vijeća ( po sjednici)
	4,5/5

	 Prosječno trajanje sjednica (minuta)
	61,66

	 Broj točaka dnevnog reda ( ukupno)
	32

	 Broj donijetih akata
	18


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	1
	4
	1
	80

	2
	5
	0
	100

	3
	5
	0
	100

	4
	5
	0
	100

	5
	3
	2
	60

	6
	5
	0
	100


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	7

	Gospodarstvo
	1

	Funkcioniranje Vijeća
	5

	Prostori mjesne samouprave
	1

	Javni objekti
	2

	Ostalo
	2


Z A K L J U Č A K
                  Vijeće Mjesnog odbora Kupinečki Kraljevec II svojim aktivnostima bitno je utjecalo na dinamiku realizacije Plana komunalnih aktivnosti Gradske četvrti Brezovica u 2021. godini, u dijelu koji se odnosi na Mjesni odbor Kupinečki Kraljevec II.

         Vijeće izražava svoje nezadovoljstvo radi lošeg odnosa Grada Zagreba prema Gradskoj četvrti Brezovica, a samim time i na Mjesni odbor Kupinečki Kraljevec II, osobito radi toga što postojećim Prostornim planom Grada Zagreba nisu ni predviđeni prostori na ovom području od vitalne važnosti za opstanak i razvoj. Nepostojanje  detaljnog plana uređenja naselja Kupinečki Kraljevec, kao i nastavak uobičajene prakse izostajanja većih investicija u izgradnju komunalne infrastrukture i druge javne objekte neophodne za kvalitetan život građana, bit će i dalje razlozi velikog zaostajanja Mjesnog odbora Kupinečki Kraljevec II za većinu komunalno opremljenih naselja Grada Zagreba. 

Ad 2) Prijedlog programa rada Vijeća Mjesnog odbora Kupinečki Kraljevec II za 2022.
          Predsjednik Vijeća, Marijan Tatar konstatira da su članovi Vijeća u pisanom obliku primili Prijedlog te otvara raspravu.

Obzirom da se nitko nije javio za riječ, daje Prijedlog na usvajanje.
Vijeće jednoglasno (4 “za”) donosi

Program rada 

Vijeća Mjesnog odbora Kupinečki Kraljevec II.

 za 2022. 

         Djelovanje Vijeća Mjesnog odbora Kupinečki Kraljevec I. u 2022. godini u pretežitoj mjeri bit će određeno aktivnostima za uređivanjem javnoprometnih površina i objekata te uređivanjem igrališta i zelenih površina.

 Radi postizanja ovim Programom utvrđenih ciljeva, Vijeće će u 2022. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2022. i akcija iz 

                   Plana komunalnih aktivnosti Gradske četvrti Brezovica u 2022. na području 

                   Mjesnog odbora Kupinečki Kraljevec II.

               2. Utvrđivanju Prijedloga prioriteta za Plan komunalnih aktivnosti Gradske četvrti 

                   Brezovica u 2023.               
               3. Praćenju stanja komunalnog reda uz dostavu zapažanja i prijedloga Vijeću  

                   Gradske četvrti Brezovica i komunalnom redarstvu

               4. Donošenju akata (Prijedlog prioriteta, Financijskog plana, Godišnjeg izvještaja o 

                   izvršenju Financijskog plana, zaključaka) 

               5. Suradnji s Vijećem Gradske četvrti Brezovica

               6. Suradnji sa susjednim mjesnim odborima

               7. Suradnji s udrugama sa područja naselja Kupinečki Kraljevec               

               8. Suradnji s građanima sa područja Mjesnog odbora 

          Predsjednik Vijeća, Marijan Tatar konstatira da su članovi Vijeća u pisanom obliku primili Prijedlog te otvara raspravu.

Obzirom da se nitko nije javio za riječ, daje Prijedlog na usvajanje.
Vijeće jednoglasno (4 “za”) donosi

Ad 3) Prijedlog financijskog plana Mjesnog odbora Kupinečki Kraljevec II za 2022.
           Predsjednik Vijeća, Marijan Tatar konstatira da su članovi Vijeća u pisanom obliku primili Prijedlog te otvara raspravu.

Obzirom da se nitko nije javio za riječ, daje Prijedlog na usvajanje.
Vijeće jednoglasno (4 “za”) donosi

FINANCIJSKI PLAN

Mjesnog Odbora Kupinečki Kraljevec II.
za 2022.

Članak 1.

Financijski plan Mjesnog odbora Kupinečki Kraljevec II. za 2022. (dalje u tekstu: Plan) sastoji se od:

PRIHODA:









885.100,00
RASHODA:









885.100,00
	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	885.100,00

	6711
	PRIHODI ZA FINANCIRANJE RASHODA POSLOVANJA
	885.100,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	885.100,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	811.000,00

	 
	ODRŽAVANJE JAVNIH ZELENIH POVRŠINA
	386.000,00

	 
	ODRŽAVANJE NERAZVRSTANIH CESTA
	425.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	2.100,00


Članak 3.

Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost. 
Članak 4.

Plan će biti objavljen na oglasnoj ploči u sjedištu Mjesnog odbora.

Ad 4) Prijedlog plana malih komunalnih akcija Mjesnog odbora Kupinečki Kraljevec II za 2022.
          Predsjednik Vijeća navodi da su članovi Vijeća primili Prijedlog  u pisanom obliku te otvara raspravu.
Obzirom da se nitko nije javio za riječ, daje Prijedlog na usvajanje.
Vijeće jednoglasno (4 “za”) donosi

Plan malih komunalnih akcija

Mjesnog odbora Kupinečki Kraljevec II. u 2022.


1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora Kupinečki Kraljevec II. (u daljnjem tekstu: Mjesni odbor), a kojima se osigurava obavljanje komunalnih djelatnosti:


- održavanja javnih zelenih površina i


- redovitog održavanja nerazvrstanih cesta.


2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


3. Planirana sredstva za financiranje ovog plana u iznosu od ukupno 811.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	386.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	425.000,00

	Ukupno
	811.000,00



4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.


Ovaj plan odnosi se na poslove održavanja 9319 m² uređenih javnih zelenih površina na području Mjesnog odbora.


5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:


5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.


5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).


5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.


Ovaj plan odnosi se na poslove redovnog održavanja 45.477 m² nerazvrstanih cesta na području Mjesnog odbora.


Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:


- 70 % ili 297.000,00 kuna za asfalterski program i


- 30 % ili 128.000,00 kuna za ostale poslove redovnog održavanja.


6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


8. Sredstva za provedbu ovog plana osiguravat će Gradski ured za mjesnu samoupravu za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Brezovica u 2022.

Ad 5) Prijedlog zaključka o prijedlogu asfaltiranja ulica iz sredstava asfalterskog programa iz 
           Plana malih komunalnih akcija Mjesnog odbora Kupinečki Kraljevec II. u 2021. 

       Predsjednik Vijeća, Marijan Tatar iznosi da je su članovi Vijeća primili Prijedlog u pisanom obliku. Otvara raspravu. 

Obzirom da se nitko nije javio za riječ, daje prijedlog na glasovanje.

Vijeće je jednoglasno (4 “za”) donijelo 
ZAKLJUČAK

o prijedlogu asfaltiranja ulica iz sredstava asfalterskog programa 

 Plana malih komunalnih akcija Mjesnog odbora Kupinečki Kraljevec II 

u 2022.

1. Vijeće Mjesnog odbora Kupinečki Kraljevec II razmotrilo je potrebu redovitog održavanja nerazvrstanih cesta na području Mjesnog odbora Kupinečki Kraljevec II.

      2. Vijeće predlaže da se iz Plana malih komunalnih akcija Mjesnog odbora Kupinečki 

          Kraljevec II u 2022., odn. iz asfalterskog programa, asfaltiraju slijedeće

          nerazvrstane ceste: 

· Pavlići, nastavak prema Ašpergerima                                    
2. Ovaj zaključak dostavlja se Gradskom uredu za mjesnu samoupravu, civilnu zaštitu i 

sigurnost  na dalje postupanje te Vijeću Gradske četvrti Brezovica na znanje.
Ad 6)  Obavijesti, pitanja i prijedlozi 

           Obzirom da se nitko ne javlja za riječ, predsjednik Vijeća zaključuje 7. sjednicu Vijeća.

            Dovršeno u 20,05 sati.
    Zapisnik izradio:

      Marijan Tatar
         KLASA:026-08/22-003/221
         URBROJ:251-13-11-8-22-2
         Kupinečki Kraljevec,  31. siječnja 2022.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
